Výročná správa
neziskovej organizácie Senior Martin n. o. za rok 2019
Nezisková organizácia Senior Martin n. o. bola zaregistrovaná na Obvodnom úrade    

 Žilina, odbor všeobecnej vnútornej správy, dňa 24.03.2010 pod č. OVVS/NO-6/10.

Základné údaje neziskovej organizácie:

Názov: Senior Martin n. o.

Sídlo: Ambra Pietra 406/42, 036 01 Martin

IČO: 45 732 663

Nezisková organizácia poskytuje všeobecne prospešné služby so zameraním na sociálnu pomoc v zariadení pre seniorov, domove sociálnych služieb, dennom stacionári a opatrovateľskú službu. Nezisková organizácia poskytuje najmä služby vo forme sociálneho poradenstva, sociálnej rehabilitácie, ošetrovateľskej starostlivosti, ubytovania, stravovania, upratovania, prania, žehlenia a údržby bielizne a šatstva, úschovy cenných vecí,  zabezpečenia záujmovej činnosti, pracovnej terapie podľa osobných daností klienta a  prepravnej služby.

Prehľad činností vykonávaných v kalendárnom roku s uvedením vzťahu k účelu založenia neziskovej organizácie.

V roku 2019 sme poskytli sociálne služby v zariadení pre seniorov s celoročným pobytom, v ktorom sa nám podarilo zabezpečiť obsadenosť všetkých 60 miest, čím sme dosiahli maximálnu využiteľnosť zariadenia pre seniorov. V zariadení opatrovateľskej služby  sme túto sociálnu službu poskytli v priemere 2 klientom na mesiac, čím sme dosiahli maximálnu  využiteľnosť . V dennom stacionári, ktorý má kapacitu 30 miest, sme sociálnu službu poskytli v priemere 30 klientom na mesiac, čím sme dosiahli maximálnu využiteľnosť.
Finančný plán v roku 2019 sme splnili  vo využiteľnosti zariadenia , kde bola obsadenosť  na 100 %,  v zariadení pre seniorov priemer na mesiac 60 klientov, v zariadení opatrovateľskej služby 2 klienti a v dennom stacionári 30 klientov. Prekročili sme naplánované náklady o 9,63 % t. j. o 98 256, EUR. Naplánovaný vydaj bol 1 020 110,- EUR a skutočný bol  1 118 366, EUR. Bolo to zapríčinené nárastom réžie, nákupom materiálu na prevádzku, opravami a  odpismi. Výnosy v roku 2019 boli prekročené o 9,51 %. Naplánovaných bolo 1 020 110, EUR a v skutočnosti sme prijali 1 117 083, EUR o 96 973, EUR navyše. Dôvodom navýšenia výnosov bola skutočnosť, že sme zvýšili poplatky z dôvodu navýšenie režijných nákladov ,  finančný plán v roku 2019 sme splnili vo všetkých ukazovateľov. Domácu opatrovateľskú službu sme navýšili o 17 487, EUR, zariadenie pre seniorov o 16 793, EUR, denný stacionár o 3 449, EUR. V roku 2019 sme získali 3 676,36,EUR  2 % z daní, ktoré sme použili na nákup materiálu, údržbu v celkovej hodnote 3 676,36 EUR. Od mesta Martin sme prijali dotáciu na nákup rehabilitačných pomôcok v celkovej hodnote 1 600, EUR.   

 Ďalšie ciele v roku 2019 boli splnené nasledovne :

· v zariadení pre seniorov s celoročným pobytom mať 100 % využiteľnosť,  to znamená 60 klientov na každý mesiac. Prijať  od občanov 409 530,00 EUR. Tento ciel bol splnený na 100 %. Od  občanov sme prijali  426 323,00 EUR.

· v prípade ukončenia zmluvy miesto nahradiť do 5 dní v každej sociálnej službe, tento cieľ bol splnený.
· v zariadení opatrovateľskej služby mať 100% využiteľnosť,  to znamená 2 klientov na každý  mesiac.  Prijať  od  občanov 13 520,00 EUR. Tento  cieľ  bol  splnený na 87 % , nakoľko sme od  občanov prijali len  11 917,00 EUR. Dôvodom boli stupne odkázanosti.

· opatrovateľskú službu pre občanov mesta Martin zvýšiť  príjem  na 133 025,00 EUR ročne a od občanov na 22 500,00 EUR ročne. Tento cieľ sme splnili a to od mesta Martin sme prijali 150 512,00 EUR a od občanov sme prijali 22 341,00 EUR.

· denný stacionár obsadiť na 100%, to je 30 klientov na každý mesiac a vybrať od občana 13 120,00 EUR, tento cieľ sme splnili od občanov sme prijali 16 569,00 EUR.

· preniesť do roku 2020 podiel nevyčerpaných dovoleniek v objeme maximálne 2 000,00 EUR, tento cieľ sme splnili  preniesli  sme dovolenky  v celkovej hodnote  1 785,00 EUR

· požiadať  o dotáciu mesto Martin na nákup rehabilitačných pomôcok pre imobilných klientov  tento cieľ sme splnili,   prijali sme dotáciu od mesta Martin  v hodnote 1 600, EUR.

· v roku 2019 usporiadať pre klientov minimálne 10 kultúrnych  podujatí, tento cieľ sme splnili.
· požiadať o dotáciu mesto Martin na denný stacionár v celkovej hodnote 19 000,00 EUR
Stav pokladne  k 31.12.2019                                4 261,44 EUR

Stav banky       k 31.12.2019 dotačný mzdy     34 966,67 EUR

                                                 normálny            20 035,16 EUR
            

Ceniny                                                                       467,26 EUR

V Senior Martin n. o. v roku 2019 nedošlo k zmene v orgánoch neziskovej organizácie.
V zariadení je klientom stále k dispozícii 33 izieb, ktoré sú komfortne vybavené so samostatným sociálnym zariadením. V zariadení sa nachádzajú 4 jednolôžkové izby a 27 dvojlôžkových izieb. V zariadení sú tiež 2 apartmány so samostatnou kuchynkou a sociálnym zariadením. Tieto sú určené najmä pre manželské páry, prípadne pre náročnejších  klientov.

Plán podujatí v roku 2019
:


 

JANUÁR:

Novoročné služby Božie, novoročné vinše

Premietanie filmu ,,Chatrč“

Psychosomatické cvičenia

Spievanie s heligonkárom Veličom

Posväcovanie izieb s p. farárom
FEBRUÁR:

Posedenie pri kávičke a čajíku

Výroba jarnej výzdoby

Valentínska párty so súborom ,,Severanka“

Kresťanská hodinka

pedikúra
MAREC:

Karanténa

Prednáška na tému mozog

Mozgové, pamäťové cvičenia, hry

Cvičenia s loptou na jemnú motoriku

Čítanie poézie ,,Ruže a tŕne lásky“ od p. Lehoczkého
APRÍL:

Rozprávanie o jari, o Veľkej noci

Vystúpenie súboru: ,,Vrútočanka“
Výroba veľkonočných ozdôb

Cvičenia na koncentráciu a postreh

Loptové hry

Výzdoba zariadenia k Veľkej noci

Vystúpenie country skupiny: ,,Angelika“
MÁJ:

Služby Božie evanjelické, katolícke

Rozprávanie o 1. Máji

Tipovanie MS v ľadovom hokeji 2019

Evanjelický zbor s p. farárkou ku ,,Dňu matiek,,

Noc literatúry, čítanie básní M. Lehoczkého

Evanjelická škôlka – vystúpenie ku ,,Dňu matiek,,

JÚN:

Služby Božie evanjelické, katolícke

Vystúpenie súboru ,,Vrútočanka“

Súťaž v lúštení krížoviek

Výroba spoločenských hier, pomôcok na podporu pamäti: pexeso, pálky... 
Vystúpenie  heligonkár Hanuliak – terchovská muzika

Vystúpenie žiaci ZŠ s MŠ ul. Dolinského

JÚL:

Katolícky farár, evanjelická farárka, kresťanská hodinka

Návšteva zariadenia Medik –M, zbieranie levandule

Vystúpenie súboru ,,Priekopčanka“

Premietanie filmu ,,Chatrč“

Práca s levandulou – výroba voňavých vrecúšok

Hranie spoločenských hier, súťaž s pálkami a loptičkami

Psychosomatické cvičenia na postreh a koncentráciu

AUGUST:

Melónovo - ovocný deň
Vystúpenie skupiny ,,TERRA“, havajské tanečnice

Deň vtipov a hádaniek

Koláčikový deň s kávičkou

Vystúpenie heligonkárov Matejčíkovcov

SEPTEMBER

Vystúpenie súboru ,,TURČIANKA“

Evanjelické a katolícke služby Božie

Rozprávanie o SNP s p. Karakom

Besiedka ku ,,Dňu pozitívneho myslenia,, - hry a rozprávanie vtipov

Čokoládový deň – ochutnávka čokolád

Beseda k medzinárodnému dňu MIERU

Kresťanská hodinka

OKTÓBER
MD starších ľudí – vystúpenie súboru „Priekopčanka“

Spoločenské hry „Meno, mesto, zviera, vec“ a i

Psychosomatické cvičenia na postreh a koncentráciu

Výroba a výzdoba zariadenia do jesenného šatu
Reminiscencia na tému Sviatok všetkých svätých a pamiatka zosnulých

Špagátovanie, výroba výrobkov z kávy

Kognitívne cvičenia - ,,príslovia, porekadlá...“

NOVEMBER
Kresťanská hodinka

Služby Božie evanjelické, katolícka omša

Tréning chuťových kanálikov - ,,Viete čo jete?“ koštovka ovocia a zeleniny

Cvičenia na posilňovanie očí a svalov tváre

Vystúpenie detí z MŠ evanjelickej

Rozprávanie o Sv. Martinovi – pranostiky

Posedenie pri cimbalovej hudbe a husličkách

Pranostiky na Sv. Katarínu a Sv. Ondreja

DECEMBER
Služby Božie, katolícka omša

Výzdoba vianočných stromčekov

Varenie mikulášskeho punču

Deti z Evanjelickej školy – zdobenie medovníkov

Výroba vianočných darčekov

MŠ Hurbanova - ,,Vianoce na dedine“

ZŠ Bernoláková . vystúpenie ,,Perinbaba“

Vianočná besiedka s evanjelickou farárkou a katolíckym farárom

Premietanie filmu
Dňa 15.11.2019 bola spísaná notárska zápisnica, osvedčenie vyhlásenia o splnení podmienok pre zápis do registra určených právnických osôb, na základe ktorej je nezisková organizácia oprávnená uchádzať sa v roku 2020 o podiel 2 % zaplatenej dane od fyzických osôb a právnických osôb za rok 2019.

Na zabezpečenie riadneho chodu nášho zariadenia je dodávateľsky zabezpečovaná strava pre klientov, pranie, upratovanie, zdravotná starostlivosť.
Ročná účtovná závierka a zhodnotenie základných údajov v nej obsiahnutých.
Ročná účtovná závierka bola vypracovaná podľa zákona o účtovníctve č. 431/2002 a v súlade so zákonom číslo 213/1997 Z. z. o neziskových organizáciách poskytujúcich všeobecne prospešné služby. 
Základné údaje z ročnej účtovnej závierky v EUR                     


	1.
	                   AKTÍVA
	 

	 
	Dlhodobý nehmotný majetok
	0,00

	 
	Dlhodobý hmotný majetok
	2 241 789,96

	 
	Krátkodobé pohľadávky
	56 310,04

	 
	Finančný majetok
	                                      59 730,53

	 
	Náklady na budúce obdobie
	411,00

	 
	Aktíva spolu :
	2 358 241,53

	2.
	                 PASÍVA
	 

	 
	Základné imanie
	0,00

	 
	Fondy
	0,00

	 
	Nevysporiadaný výsledok hospodárenia minulých rokov
	-517 981,46

	 
	Výsledok hospodárenia za účtovné obdobie
	-1 283,02

	 
	Záväzky
	 

	 
	Krátkodobé rezervy
	2 070,24

	 
	Dlhodobé záväzky
	1 677,41

	 
	Krátkodobé záväzky
	387 270,50

	 
	Bankové výpomoci a pôžičky 
	1 249 242,71

	 
	Výdavky budúcich období
	

	 
	Výnosy budúcich období
	1 237 245,15

	 
	PASÍVA SPOLU:
	2 358 241,53

	
	VÝNOSY
	NÁKLADY

	Tržby z predaja služieb
	630 707,74
	 

	Dotácie
	482 696,13
	 

	Úroky
	0,00
	 

	Príspevky z podielu zapl. dane
	                           3 676,36     
	 

	Iné ostatné výnosy
	3,29
	 

	Spotreba materiálu
	 
	22 625,78

	Energie
	 
	21 916,84

	Opravy a udržiavanie
	 
	3 772,03

	Cestovné
	 
	100

	Ostatné služby
	 
	399 067,34

	Mzdové náklady
	 
	420 778,86

	Zák. soc. poist. a zdrav. poist.
	 
	                                   142 775,25

	Prijaté príspevky od fyzických o
	                                         
	0,00

	Zákonné sociálne náklady
	 
	27 079,73

	Ostatné sociálne náklady
	 
	

	Daň z nehnuteľností
	 
	                               1 952,14

	Ostatné dane a poplatky
	 
	518,83

	Ostatné pokuty a penále
	 
	0

	Úroky
	                                 
	

	Iné ostatné náklady
	 
	2 949,32

	Odpisy
	 
	74 830,42

	Daň z príjmu
	
	                                   

	Spolu
	1 117 083,52
	1 118 366,54

	Zisk/strata +/-
	                      
	-1 283,02


Za rok 2019 bola strata vo výške – 1 283,02 EUR . Našou snahou v budúcom období bude zabezpečiť a udržať plnú obsadenosť vo všetkých poskytovaných sociálnych službách, poskytovať naše služby klientom v maximálnej kvalite a taktiež postupne znižovať stratu neziskovej organizácie. Strata za rok 2019 sa bude odpisovať v budúcom období pri dosiahnutí zisku.
Výrok audítora k ročnej účtovnej závierke.

Názor audítora na účtovnú závierku : Podľa môjho názoru účtovná závierka neziskovej organizácie poskytuje vo všetkých významných súvislostiach pravdivý a verný obraz finančnej situácie Senior Martin, n. o. Martin k 31. Decembru 2019 a výsledku jej hospodárenia za rok končiaci k uvedenému dátumu v súlade so zákonom o účtovníctve. Správa audítora bola vyhotovená a podpísaná v Martine Ing. Blaženou Matychovou, audítor SKAU, číslo licencie 596.

Ekonomicky oprávnené náklady.

Zariadenie pre seniorov

Celoročná pobytová forma sociálnej služby bola v roku 2019 poskytovaná 60 prijímateľom v zariadení pre seniorov, kapacita zariadenia bola plne obsadená. Za rok 2019 zomrelo 34 klientov , odišlo 6 klientov . Počet zamestnancov bolo 33. Stupeň odkázanosti V. – 19 klientov, VI. – 41 klientov. Celkový príjem za rok 2019 bol: dotácia 336 960,00 EUR + príjem občan 426 323,09 EUR. Spolu bol príjem za rok 2019 v celkovej hodnote 763 283,09 EUR. Výdaj za rok 2019 bol celkovo 767 489,26 EUR. Ekonomicky oprávnené náklady na jedného   prijímateľa  sociálnej služby  v  Zariadení  pre  seniorov na  rok 2019 sú vo výške 12 791,49 EUR  čo je  35,05 EUR na osobu na deň. 

Denný stacionár

V dennom stacionári bola v roku 2019 sociálna služba poskytovaná 30 prijímateľom. Kapacita denného stacionára bola v roku 2019 plne obsadená. Za rok 2019 zomreli 2 klienti a 1 odišiel na vlastnú žiadosť.  Počet zamestnancov v roku 2019 bolo 7. Stupne odkázanosti III. – 7 klientov, IV. – 18 klientov, V. – 4 klienti, VI. – 1 klient. Celkový príjem za rok 2019 bol : dotácia 71 040,00 EUR + príjem od občanov 16 569,36 EUR + dotácia mesto 18 957,65 EUR. Spolu bol príjem za rok 2019 v celkovej hodnote 106 567,01 EUR. Celkový výdaj za rok 2019 bol 109 733,63 EUR.
Ekonomicky oprávnené náklady na jedného prijímateľa sociálnej služby v Dennom stacionári  na rok 2019 sú vo výške  1,83 EUR  na 1 hodinu. 
Opatrovateľská služba 

V  roku 2019 bola poskytovaná opatrovateľská služba 30 prijímateľom sociálnych služieb.

Počet hodín poskytovanej opatrovateľskej starostlivosti za rok 2019 bol celkovo 27 927 hodín. Od mesta Martin bol príjem  150 512,24 EUR,  na 1 hodinu – 5,39 EUR, od prijímateľa sociálnej služby bol príjem  22 341,60 EUR na 1 hodinu – 0,80 EUR. 

Výdaje v roku 2019 boli v celkovej hodnote 156 803,24 EUR. Ekonomicky oprávnené náklady na jedného prijímateľa sociálnej služby v Opatrovateľskej službe  na rok 2019 sú  vo výške 6,19 EUR / 1 hodina. Počet zamestnancov poskytujúcich opatrovateľskú službu terénnou formou v roku 2019 bol: 19 zamestnancov.

Zariadenie opatrovateľskej  služby
Celoročná pobytová forma sociálnej služby bola v roku 2019 poskytovaná  2 prijímateľom v Zariadení opatrovateľskej služby. Celková kapacita zariadenia boli 2 miesta, ktoré v roku 2019 boli obsadené. V roku 2019 zomrel 0 klient . Počet zamestnancov 1 pracovník.
Celkový príjem za rok 2019 bol: dotácia 10 944,00 EUR + príjem od občanov 11 917,08 EUR. Spolu bol príjem za rok 2019 v celkovej hodnote 22 861,08 EUR. Celkový výdaj v roku 2019 bol 31 015,40 EUR. Ekonomicky oprávnené náklady na jedného prijímateľa sociálnej služby v Zariadení opatrovateľskej služby  na rok 2019 sú vo výške  15 507,70 EUR  na rok a 42,49 EUR na deň.

Výročnú správu za rok 2019 predložila na schválenie správnej rade n. o.:

Mgr. Idka Čipkalová - riaditeľ n. o.     ..............................................................................

Výročná správa za rok 2019 bola skontrolovaná dozornou radou n. o. - dozorná rada súhlasí s predloženou výročnou správou.                           

1.
Jana Janovcová                .................................................

2.
Soňa Lelovská                   .................................................

3.
Mgr. Gizela Ferenczová     .................................................

Výročná správa za rok 2019 bola schválená dňa 18.3.2020 správnou radou neziskovej organizácie.

1.
Mgr. Martina Hrnčiarová                             .................................................

2.
Marína Jurčová                                          .................................................

3.
Ing. Martin Hrnčiar                                      .................................................

V Martine dňa  18.3. 2020
